
Conclusións 

O primeiro Congreso da Memoria "A represión franquista en 
Galicia", celebrado en Narón os días 4, 5 3 6 de decembro, de 2003, 
aprobou as seguintes conclusións: 

1. Dirixirse á FEGAMP e ás Deputacións para que estimulen no 
conxunto dos concellos galegos a recuperación da memoria histó- 
rica democrática para saldar a débeda coas víctimas do franquismo 
e con tódolos homes e mulleres que mantiveron en condicións 
extremadamente adversas a bandeira da liberdade e da democracia. 

2. Incluir nesta petición a incorporación nos rueiros, prazas, 
parques e monumentos, dos nomes das devanditas persoas e 
simultaneamente, procedera á retirada da simboloxía franquista. 

3. Devolución do patrimonio ás entidades afectadas polo 
golpe militar de 1936. 

4. Dirixirse ó Parlamento de Galicia para que sexan rehabili- 
tados moral e políticamente, e sexan compensados económica- 
mente, todolos represaliados da dictadura franquista. 

5. Instar ó Goberno da Xunta de Galicia e ó conxunto dos 
poderes públicos para dispor de fondos económicos que permitan o 
financiamento dos traballos de investigación e recuperación da nosa 
historia, do noso patrimonio artístico e literario silenciado, e trans- 
mitilo ás novas xeracións e tamén para o correcto enterramento das 
víctimas que hoxendía están enterradas nas fosas comiins. 

6. Favorecer a apertura da totalidade dos arquivos para a 
investigación. 

7. Dirixirse á Igrexa Católica para que faga unha análise auto- 
crítica do seu papel colaboracionista na represión desenvolvida 
pola dictadura franquista. 

8. Extender as conclusións deste Congreso ó conxunto da 
sociedade galega, para que esta coñeza a extensión real e as conse- 
cuencias da violencia represiva en todalas súas manifestacións. 

9. Que rematen as trabas administrativas para a legalización 
das entidades que traballan neste eido. 

10. Amosar públicamente o apoio do Congreso á solicitude 
presentada e debatida no Parlamento español, no pasado 
setembro, a prol da anulación dos xuizos sumarísimos realizados 
no franquismo. 


Narón, 6 de decembro de 2003 

